# Sadalbari

Sadalbari (μ Pegasi / μ Peg / 48 Pegasi / HD 216131) és un estel de la constel·lació del Pegàs. El seu nom, de l'àrab سعد البري (Sa'd al-Bari), significa «la sort de la persona excel·lent». De magnitud aparent +3,51, és el setè estel més brillant en la seva constel·lació, després de ε, β, α, γ, η i ζ Pegasi. Es troba a 108 anys llum del sistema solar.
Sadalbari és un gegant groc de tipus espectral G8III amb una temperatura efectiva de ~5.000 K. Semblant a la component més brillant de Capella (α Aurigae) o a Vindemiatrix (ε Virginis), és menys lluminós que aquestos, amb una lluminositat 54 vegades superior a la del Sol. Té un diàmetre ~ 12 vegades més gran que el del Sol, xifra calculada a partir de la mesura directa del seu diàmetre angular corregida per l'enfosquiment de limbe —2,50 mil·lisegons d'arc. Gira sobre si mateix amb una velocitat de rotació de només 0,26 km/s, si bé aquest és un límit inferior que depèn de la inclinació del seu eix de rotació respecte a l'observador terrestre.
Sadalbari posseeix una metal·licitat comparable a la de Sol, amb un contingut de ferro en relació al d'hidrogen lleugerament per sota del valor solar (aproximadament el 86 % del mateix). Té una massa 2,5 vegades major que la del Sol i la seva edat s'estima en 1000 milions d'anys.

## Referències

* ↑ «Intensities of isotopic C bands in the spectra of 12 N-type stars». Annales d'Astrophysique, 1958, pàg. 67.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ URL de la referència: http://digitalcommons.wcupa.edu/cgi/viewcontent.cgi?article=1008&context=phys_facpub.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ URL de la referència: https://dx.doi.org/10.1051%2F0004-6361%3A20065141.
* 1 2 Andrzej Niedzielski «The Penn State - Torun Centre for Astronomy Planet Search stars. IV. Dwarfs and the complete sample» (en anglès). Astronomy and Astrophysics, 7-2018. DOI: 10.1051/0004-6361/201731696.
* ↑ Pablo Mauas «Stellar parameters and chemical abundances of 223 evolved stars with and without planets» (en anglès). Astronomy and Astrophysics, 26-01-2015. DOI: 10.1051/0004-6361/201424474.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ Grzegorz Nowak «The Penn State - Torun Centre for Astronomy Planet Search stars. III. The sample of evolved stars» (en anglès). Astronomy and Astrophysics, 22-12-2015, pàg. 73–73. DOI: 10.1051/0004-6361/201527362.
* ↑ «48 Pegasi - High proper-motion Star» (en anglès). SIMBAD (Centre de Dades astronòmiques d'Estrasburg). [Consulta: 17 maig 2021].
* ↑ «Significat d'alguns noms àrabs d'estels. Astronomia al món àrab». Arxivat de l'original el 2009-04-29. [Consulta: 4 febrer 2019].
* 1 2 Soubiran, C.; Bienaymé, O.; Mishenina, T. V.; Kovtyukh, V. V. «Vertical distribution of Galactic disk stars. IV. AMR and AVR from clump giants». Astronomy and Astrophysics. pp. 91-101 (Taula consultada en CDS).
* 1 2 3 Takeda, Y.; Sato, B.; Murata, D. «Stellar Parameters and Elemental Abundances of Late-G Giants». Publications of the Astronomical Society of Japan. pp. 781 - 802.
* 1 2 Hekker, S.; Meléndez, J. «Precise radial velocities of giant stars. III. Spectroscopic stellar parameters». Astronomy and Astrophysics. pp. 1003-1009.
* ↑ Richichi, A.; Percheron, I.; Khristoforova, M. «CHARM2: An updated Catalog of High Angular Resolution Measurements». Astronomy and Astrophysics. pp. 773-777 (Taula consultada en CDS).